Diari Oficial de la Generalitat Valenciana


Sumari del DOGV 9833, del 22-04-2024 (2024/3413)

RESOLUCIÓ de 15 d'abril de 2024, de la directora general de les Persones amb Discapacitat, per la qual s'accepta la renúncia a una beca per a la realització de pràctiques professionals en centres dependents de la direcció general amb competències en matèria de discapacitat i es concedix una beca per a una persona graduada en Treball Social.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9833

Data del DOGV
:   22-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3413


Data del document
:   15-04-2024

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 15 d'abril de 2024, de la directora general de les Persones amb Discapacitat, per la qual s'accepta la renúncia a una beca per a la realització de pràctiques professionals en centres dependents de la direcció general amb competències en matèria de discapacitat i es concedix una beca per a una persona graduada en Treball Social. [2024/3413]  
  
Vista la Resolució de 17 d'agost de 2023, de la Vicepresidència Segona i Conselleria de Servicis Socials, Igualtat i Habitatge (DOGV 9967, 23.08.2023), per la qual es concedixen huit beques per a la realització de pràctiques professionals en centres dependents de la direcció general amb competències en matèria de discapacitat, i s'establix una borsa de reserva per a possibles vacants.  
Vist l'escrit de renúncia que ha presentat Carla García Trapero a una beca per a persones graduades en Treball Social.  
Havent declinat per escrit Celia Usero Villar que figura en la borsa de reserva de treball social en el lloc núm. 2, a la beca de treball social en la Direcció General de les Persones amb Discapacitat.  
D'acord amb l'article 21.2 de l'Orde 9/2019, de 16 d'octubre, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores per a la concessió de beques per a la realització de pràctiques professionals en la direcció general amb competències en matèria de diversitat funcional, que disposa: «Si alguna beca queda vacant abans que concloga el seu període de duració, a causa de renúncies, abandons, incompliment d'obligacions o qualsevol altra causa, es podrà concedir una nova beca, per període de gaudi restant. La concessió s'efectuarà seguint l'orde de la borsa de reserva a la qual es referix l'article 13.6 d'esta orde.»  
Per tot això, de conformitat amb les atribucions atorgades per delegació en l'article 14 de l'Orde 9/2019, resolc:  
  
Primer. Acceptació de renúncia  
S'accepta la renúncia presentada per Carla García Trapero a una beca per a persones graduades en Treball Social en centres dependents de la direcció general amb competències en matèria de discapacitat, amb efectes de 19 de març de 2024.  
  
Segon. Concessió de beca  
D'acord amb la borsa de reserva de beques i el domicili i lloc de residència de la persona beneficiàri, es concedix una beca per a persona graduada en Treball Social a Sonia Gabriela Agila Montiel, amb DNI \*\*\*5375\*\*, per a la realització de pràctiques professionals en la Direcció General de les Persones amb Discapacitat.  
  
Tercer. Condicions  
La persona que ha resultat beneficiària d'estes beques s'incorporarà el dia 16 d'abril de 2024 en el lloc assignat per a la realització de pràctiques professionals, que s'assenyala en l'apartat anterior. La no incorporació en la data indicada, llevat que existisca causa justificada, s'entendrà com a renúncia a la beca.  
El període de duració de la beca serà de 4 mesos i 15 dies, des de la data d'incorporació al lloc i en la data assenyalada per a la realització de les pràctiques, que podrà prorrogar-se per un període màxim de dotze mesos addicionals, sempre que existisca disponibilitat pressupostària en el corresponent exercici anual i el desenvolupament de l'activitat així ho requerisca.  
  
Quart. Publicació  
La publicació d'esta resolució en el DOGV tindrà els efectes de notificació a les persones interessades, d'acord amb el que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Contra la present resolució, que posa fi a la via administrativa, podrà interposar-se amb caràcter potestatiu recurs de reposició davant el mateix òrgan que l'ha dictada en el termini d'un mes comptador des de l'endemà de la seua publicació, de conformitat amb el que preveuen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament recurs contenciós administratiu davant del jutjat contenciós administratiu de València, en el termini de dos mesos, comptadors a partir de l'endemà de la seua publicació, d'acord amb l'article 46 la Llei 29/1998, de 13 de juliol, reguladora de la jurisdicció contenciosa administrativa.  
  
València, 15 d'abril de 2024.- La directora general de les Persones amb Discapacitat (p. d. Orde 9/2019, de 16 d'octubre): Barbara Congost Mirón.